આપણને સ્વાભાવિકપણે પ્રશ્ન થાય છે કે વેદ દ્વૈતવાદી છે કે અદ્વૈતવાદી. હવે આદિ શંકરાચાર્ય વેદમાં અદ્વૈતવાદ જુએ છે, આચાર્ય માધવાચાર્ય વેદમાં દ્વૈતવાદ જુએ છે અને મહર્ષિ દયાનંદ વેદમાં ત્રિક્વાદ (જીવ, જગત અને બ્રહ્મ એમ ત્રણ અલગ રચનાઓ છે તેમ માનવું) જુએ છે. આ ત્રણેય સાચા છે. વેદની સંહિતામાં આ ત્રણેય દર્શનના પુરસ્કર્તાઓ પોતપોતાના મતને સાબિત કરે તેવા મંત્રો શોધી શક્યા છે. વાસ્તવમાં દ્વૈત, અદ્વૈત કે ત્રિક એ સર્વે એક પરમ સત્યને જોવાની ભિન્ન ભિન્ન દૃષ્ટિ છે.